„Acesta e rolul Opoziției, nu e normal să se realizeze o moțiune de cenzură? Îi lăsăm să treacă luna de miere. Pe temele pe care ni le vor da dânșii (realizarea moțiunii - n.r)”, a afirmat Marcel Ciolacu.





UPDATE - Teodorovici, despre o posibilă moțiune de cenzură: „Nu trebuie să ne jucăm cu aceste instrumente”



Pe de altă parte, Eugen Teodorovici a declarat luni, tot la sediul PSD, că depunerea unei moțiuni de cenzură este un instrument democratic cu care „nu trebuie să ne jucăm”. Senatorul PSD a precizat că depunerea unei moțiuni trebuie să fie discutată foarte clar, deoarece „guvernul unei țări nu se schimbă de pe o zi pe alta”.



„Nu trebuie să ne jucăm cu aceste instrumente, clar democratice. Trebuie să fie discutate foarte clar, pentru că totuși guvernul unei țări nu se schimbă de pe o zi pe altă. Și orice om politic trebuie să fie în primul rând cu gândul la economia țării, la țară. Deci nu trebuie să ne jucăm de-a moțiunile și astăzi e un guvern, mâine e un alt guvern”, a afirmat Teodorovici, potrivit Mediafax.



"În momentul ăsta, cu o echipă de colegi pregătim moțiunea din februarie și din februarie eu sunt convins că PSD va prelua guvernarea și vom avea o guvernare în continuare pentru oameni", a declarat, luni la sediul PSD, Niculae Bădălău.La începutul săptămânii trecute, președintele Camerei Deputaților, Marcel Ciolacu, a declarat că PSD, care acum este în Opoziție, va pregăti o moțiune de cenzură împotriva Guvernului Orban, însă îi lasă pe cei de la PNL „să treacă luna de miere”.